रात के 9 बज चुके थे और हम सब खाना खाने बैठे ही थे कि ऊपर के माले से जोर जोर से बातें करने की आवाजें आने लगी। क्या हो रहा है देखने के लिए बाहर निकला ही था कि सामने मिश्रा जी ऊपर से उतर रहे थे, साथ में बिल्डिंग के कुछ और लोग भी थे। काफी परेशान से दिख रहे थे और उनका चेहरा देख लग रहा था कि अभी रो देंगे। उनको इस हालत में देख मैंने उनका बाजू पकड़ कर पुछा ” क्या हुआ मिश्रा जी, आप इतने बदहवास से क्यों लग रहे हैं।”